hu hu hu hu hu hu hu hu hu hu hu la hu hu hu hu hu la hu hu hu it hu la hu en hu hu pt en hu it hu it pt hu hu hu hu hu fr hu oc hu el hu la hu sv hu hu hu hu hu hu hu hu hu hu hu hu hu hu en hu en hu en pt hu hu hu ms de hu hu sk sk sk de hu et hy en hu hu nl en en fr fr fr fr fr fr fr fr fr fr hu fr fr fr fr fr en fr fr fr fr fr fr fr hu fr fr en fr fr fr fr fr fr fr fr fr fr hu fr fr fr fr fr fr fr fr fr fr fr fr fr hu fr fr fr fr fr en fr fr fr fr fr fr fr hu de fr en fr en en en en sv de fr de oc hu fr fr fr oc fr fr fr fr da fr oc oc oc hu hu en hu hu hu hu hu hu hu hu hu hu hu hu hu en hu hu hu hu hu hu hu hu hu hu es en en hu hu hu hu hu hu hu hu hu hu hu hu hu hu hu hu
Luanda az Afrika délnyugati részén fekvő Angola fővárosa, az ország politikai, kulturális, pénzügyi és kereskedelmi központja. Luanda egyben a világ egyik legdrágább városa a megélhetési indexek alapján.[2][3]
A Wikimédia Commons tartalmaz Luanda témájú médiaállományokat.
Az ország északnyugati részén található az Atlanti-óceán mentén húzódó széles síkságon, hosszan elnyúlik a Luandai-öböl partján.
Éghajlata száraz szavannai, melyet az óceán szomszédságának köszönhet. Éghajlata hűvösebb és szárazabb a földrajzi fekvése szerint elvárhatónál, a partokat hűtő és az esőképzést akadályozó Benguela-hidegáramlás hatására (évente átlag 335 mm eső esik, és az évi középhőmérséklet 20 °C körüli).
A nyár novembertől májusig tart, a hőmérséklet 26-27 °C körüli, és az esőzések miatt a levegő kellemetlenül fülledt. A tél ellenben rövid, és eső nélküli, a középhőmérséklet 20 °C körül van.
Rekord max. hőmérséklet (°C)
Átlagos max. hőmérséklet (°C)
Átlagos min. hőmérséklet (°C)
Rekord min. hőmérséklet (°C)
Havi napsütéses órák száma
Hatalmas építkezések a városban a polgárháború befejeződése óta
1482-ben kötöttek ki először Angola partjain a portugálok.
A 16. század közepétől India partjai felé igyekvő hajóik gyakran horgonyoztak le útközben a Luandai-öbölben.
1576-ban Paolo Diaz de Novais alapította Sao Paulo de Loanda néven.
A 17. században a város Afrika nyugati partvidéke rabszolga-kereskedelmének, s a portugál gyarmatosítóknak is egyik központja volt.
1627-ben lett az angolai gyarmati közigazgatás székhelye.
A 20. század közepe tájától Luandában gyors gazdasági fejlődés vette kezdetét.
1941–1945 között kiépült a kikötő.
1955-ben a főváros környékén kőolajlelőhelyeket tártak fel.
1962-ben egyetemet is alapítottak Luandában.
Luanda lakossága az önállóság elnyerésekor félmillió volt, azonban a több mint százezer portugál eltávozása után egy időre megcsappant, majd gyors növekedésnek indult, és az 1980-as évek közepére 1,1 millióra növekedett, s 2000-re már majdnem elérte az ötmilliót..
A főváros Angola legjelentősebb települése, az ország népességének egynyolcada él itt. Lobito után kikötője a második legforgalmasabb. Vasérc, gyémánt, kőolaj és kávékivitel bonyolódik le itt, egyben az észak-angolai vasút kiindulópontja, és jelentős nemzetközi légikikötő.
Ipara főleg a környező mezőgazdasági területek termékeit dolgozza fel: malmok, dohány és cukorgyárak, olajütők, sörfőzők, pamutipari üzem, cellulóz és papírgyár található itt.
Vegyészetének alapja az egymillió tonna kapacitású kőolajfinomító.
Sao Miguel-erőd – 1638-ban épült.
Carmo-templom – 1663-ban emelték
Nossa Senhora da Nazaré-templom – a 17. században épült
A világ fővárosai (Kossuth, 1986). A Luandáról szóló rész Szegedi Nándor munkája nyomán készült.
Földrajzportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Luanda&oldid=24136820”
Utoljára szerkesztve 2021. augusztus 17., 16:47-kor
A lap utolsó módosítása: 2021. augusztus 17., 16:47
A lap szövege CC BY-SA 3.0 alatt érhető el, ha nincs külön jelölve.